da da de da da da da da da da en da da de da da da da da da da en da es da da da en da fr da fr fr da en nb sv nl en nb ru nl ru en sv en da de en da da da da da da da da da it da da nb sv da sv nb da da da da da da da da en da da da da fr da en en sv es en en ru es ru en sv fr da en en da da da en en en da da da da fr da en nl sv nl en nl ru nl ru fr sv en da fr en da da da da da sv pl nb sv sv da fr fr da en fr sv nl en fr ru nl ru en sv pt da fr en da da sv da da sv da da da fr da en fr sv nl en fr ru nl ru en sv pt da fr en da da sv da da sv da da da fr da en en sv en en en ru en ru en sv en da de en da da da da sv en da da fr da en fr sv nl en fr ru nl ru en sv en da fr en da da da da sv da da da fr da en nb sv nl en nb ru nl ru en sv en da fr en da da da da da sv sv da da fr da en nl sv nl en nl ru nl ru en sv fr da fr en da da da da da da sv da da da fr da en fr sv nl en fr ru nl ru ja sv es da fr en da da da da da da fr da da da da nb da da da da pt da en sv de da sk da da da es en
Slip fantasien løs og dyrk dine interesser i fællesskab med andre børn og unge, som elsker at være visuelt kreative. Herunder ser du sommerens og efterårets hold. Alle kan tilmelde sig sommerens hold - også selvom man ikke bor i Horsens Kommune.
Dyk ned i vores hold og tilmeld dig herunder.
Øvet 13 - 17 år
Michael Rytz, Victor Holst Hansen og Maria Molbech
Er du til tegning og illustration? Vær en del af årets sjoveste tegnecamp!
Brug 5 dage af din sommerferie på Billedskolen Horsens. Her får du garanti for et intenst og lærerigt forløb sammen med andre kreative unge. I vil arbejde med historiefortællende illustration som omdrejningspunkt for alle opgaverne.
Dagene kommer til at være fyldt med interessante idéer, visuelle udtryk samt eksperimenter med forskellige materialer – og du vil få masser af inspiration gennem andre illustratorers værker.
På SommerCAMP bliver du undervist af Victor Holst Hansen, Maria Molbech og den fantastiske Michael Rytz - selvudlært kunstner og illustrator, som bl.a. er kendt for at lave tegninger til børneprogrammer på DR - samt andre passionerede undervisere. Du kommer til at lave 3-dages selvdefinerede projekter enten alene eller i grupper.
SommerCAMP giver rig mulighed for at afprøve dine visuelle evner – og vi slutter ugen af med udstillinger flere steder i Horsens. Det er en fordel, hvis du allerede har lidt kendskab til at tegne og arbejde kreativt – men her er plads til alle.
Der afholdes afslutning og offentlig fernisering torsdag d. 30. juni kl. 17-18.30.
SommerCAMP er 5 dages tegnecamp med overnatning.
Undervisningen ligger på følgende dage:
D. 26. juni: kl. 11.00 - 18.00
D. 27. juni - d. 30. juni: kl. 10.00 - 16.00
Der afholdes afslutning og offentlig fernisering den sidste dag.
Prisen er 995 kr. Hvis du ikke bor eller går i skole i Horsens Kommune er deltagergebyret dog 1.295 kr.
Alt er inkl. undtagen din aftensmad og transport til Horsens.
Beløbet dækker undervisning og materialer, overnatning på Kulturstationen (2 sovesale med fælles sovevagt), morgenmad og frokost.
Deltagerne skal selv købe aftensmad – samt medbringe håndklæde, sovepose, lagen, tøj m.m.
Undervisning og overnatning foregår på Kulturstationen, Skolegade 7-9, 8700 Horsens. Hvem Alle kreative unge mellem 13 og 17 år. Vi mødes for at tegne. Det er naturligvis ikke tilladt at indtage alkohol og stoffer. Yderligere info fås hos billedskolen@horsens.dk Tilmelding via www.billedskolenhorsens.dk (senest d. 13. juni).
Alle kreative unge mellem 13 og 17 år. Vi mødes for at tegne. Det er naturligvis ikke tilladt at indtage alkohol og stoffer.
Yderligere info fås hos billedskolen@horsens.dk.
Gadekunst for børn med NOWHERELAND
Alle dage 9.00 - 15.00
Begynder & øvet 10 - 12 år
Gadekunstprojekt i samarbejde med NOWHERELAND og Mærk Byen. Støttet af Statens Kunstfond.
Vi kommer til at se byen med helt nye øjne - og her finde inspirerende hemmeligheder man aldrig før har lagt mærke til. Der bliver tegnet, bygget, malet og klistret på gågaden, Kulturstationen eller andre overraskende steder rundt i byen. Vær med til at gøre Horsens smukkere, sjovere og mere interessant.
Tegning, Design og Arkitektur
Alle dage 9.00 - 15.00
Begynder 8 - 10 år
På dette hold kommer vi til at tegne og bygge de vildeste skulpturer, hvor kun jeres fantasi sætter grænserne.
Der er brug for både drenge og piger, som vil bruge limpistoler, skære i pap og lave nye kreationer af skrald, papir, plastik og træpinde. Vi vil arbejde inde på Billedskolen og ude i byen, hvis vejret er med os. Horsens Kunstmuseum vil også blive brugt som en inspirationskilde til vores nye verden. Der bliver holdt gode pauser, hvor man kan spise madpakker og fyre noget energi af sammen med en masse nye venner.
Der afsluttes med udstilling og fremvisning fredag d. 5 august kl. 14.30.
Læs mere om tilmelding og betingelser i sommerfolderen, som du finder her på siden.
* Hvis du ikke bor eller går i skole i Horsens Kommune: 920 kr.
Tirsdage 15.30 - 16.45
Begynder & øvet 6 - 7 år
Hold på 5 kvarter
Hvis du er glad for at tegne, male og bygge skøre ting, så er Billedskolens Kunsteksperimentarium stedet for dig.
Her kan du male med sæbebobler, bygge med skrald, klippe, klistre og tegne på måder, du aldrig har forestillet dig — det er kun fantasien, der sætter grænser. Du kommer til at lære om form og farve, og vi besøger Horsens Kunstmuseum for at få inspiration fra andre kunstnere.
Maleri, Collage og Design
Tirsdage 17.00 - 18.15
Begynder & øvet 8 - 10 år
Hold på 5 kvarter
Stort og småt, fine detaljer og store streger. På dette hold får du spændende udfordringer, hvor vi bruger både klassiske og ukonventionelle metoder som fx blyant, blæk, ispinde og limpistoler.
Vi skal altså både tegne og bygge samt eksperimentere med mange forskellige materialer. Vi besøger Horsens Kunstmuseum og får ny inspiration, når vi går på opdagelse i museets samling og forsøger at genkende teknikkerne, vi har lært.
Tirsdage 19.00 - 21.00
Begyndere og øvede 13 - 18 år
Få udfordret dine tegnekompetencer og dit visuelle sprog med forskellige øvelser inden for design, tegning og arkitektur.
Du kommer blandt andet til at lære, hvordan du bruger tegning som et grundlæggende værktøj i idéprocesser. Holdet er et godt fundament, hvis du gerne vil videre i den kreative verden af kunst, design, animation og arkitektur.
Onsdage 16.00 - 19.00
Begynder & øvet 12 - 17 år
Holdet er for dig, som har hovedet fuld af gode idéer, men mangler værktøjerne til at få dem ud!
Kreativitet kan have mange former — på dette hold får du lov til at eksperimentere med en masse forskellige medier. Eksempelvis bliver både tegning, collage, street art, skulptur, grafik, linoleumstryk og historiefortælling en del af din værktøjskasse. På den måde prøver du meget forskelligt og bliver klogere på, hvad du synes er fedest.
Torsdage 16.00 - 19.00
Begyndere og øvede 10 - 12 år
Er din hjerne fyldt med historier, mærkelige mennesker og monstre, som du gerne vil få liv i?
På dette hold lærer du om animation helt fra bunden. Der vil blandt andet være fokus på character design, stop motion, bevægelse og meget andet. Animation kan laves på vildt mange måder — og vi finder inspiration i simple GIFs, stop motion film og en masse forskellige animationsfilm. Her kommer du til at tegne, klippe i papir, bygge med modellervoks og bruge teknologi til at få idéerne ud af hovedet og vise det til verden.
Holdet undervises af Tina Klemmensen, der er uddannet animator og illustrator. Hun har tidligere arbejdet på det britiske produktionsselskab der bla. står bag F for Får, Walther og Trofast og Flugten fra hønsegården, som i måske kender fra fjernsynet. Derudover har hun i mange år arbejdet med animation som komunikationsredsskab og undervist både børn og voksne.
Onsdage 15.30 - 18.00
Begyndere 6 - 7 år
Hvis du er glad for at tegne, male og bygge skøre ting, så er Billedskolens Kunsteksperimentarium stedet for dig.
Her kan du male med sæbebobler, bygge med skrald, klippe, klistre og tegne på måder, du aldrig har forestillet dig — det er kun fantasien, der sætter grænser. Du kommer til at lære om form og farve, og vi besøger Horsens Kunstmuseum for at få inspiration fra andre kunstnere.
Der kan blive oprettet op til tre fritidshold for denne aldersgruppe. De deltagende børn fordeles efter alder, medmindre I skriver andet til os ved tilmelding.
Bemærk: Vi tilbyder også dette hold i en kortere version.
Maleri, Collage og Design
Torsdage 15.30 - 18.30
Begyndere og øvede 8 - 10 år
Stort og småt, fine detaljer og store streger. På dette hold får du spændende udfordringer, hvor vi bruger både klassiske og ukonventionelle metoder som fx blyant, blæk, ispinde og limpistoler.
Vi skal altså både tegne og bygge samt eksperimentere med mange forskellige materialer. Vi besøger Horsens Kunstmuseum og får ny inspiration, når vi går på opdagelse i museets samling og forsøger at genkende teknikkerne, vi har lært.
Der kan blive oprettet op til tre fritidshold for denne aldersgruppe. De deltagende børn fordeles efter alder, medmindre i skriver andet til os ved tilmelding.
Bemærk: Vi tilbyder også dette hold i en kortere version.
Prøvepraktik på Visuelt Gymnasium Horsens
Overvejer du at kombinere din gymnasietid med Visuelt Gymnasium Horsens ordningen? Hvis du går i 8. og 9. klasse, kan du komme i prøvepraktik i uge 5 og afprøve hvordan det er, at være en del af det kreative fællesskab.
Spørg din UU-vejleder hvordan, find os på uddannelsesmessen eller åbent hus på byens gymnasier.
Kom med til Tegnefestival-ugen i Horsens - årets tegnefest for alle de tegnetossede!
Hvert år i uge 11 åbner vi op for en kreativ godtepose med et væld af workshops for hele familien, arrangementer for skoler, festlige events og ikke mindst ugens højdepunkt  – Danmarksmesterskaberne i Tegning.
Det er en uge for alle, der elsker tegning – og du er inviteret!